<classify> Alisema kwa kufanya hivyo watakuwa wanalitangaza Taifa na kupata fedha za kujikimu kimaisha na kujiletea heshima zaidi.Mchezaji huyo amewahi kucheza soka Uganda katika timu za Express na Sport Club Villa, Rwanda alichezea timu ya Atracco na Congo DRC akichezea timu ya FC Vilunga na kwa sasa anachezea timu ya Geita Gold Mining inayoshiriki Ligi daraja la kwanza.Katika mahojiano maalumu mjini hapa juzi, Mnyambegu alisema wachezaji wa Tanzania wamekuwa wavivu kutafuta maisha ya soka na kwamba wanatakiwa kubadilika.Aliwataka kufikiria zaidi kucheza soka la kulipwa na kwa kufanya hivyo wataitangaza nchi na vivutio vyake pia.Alisema wakati akicheza nchini alikuwa na ndoto kubwa ya kucheza nje ya nchi ndio maana alizunguka ukanda wote wa Afrika Mashariki akitafuta sehemu ya kutokea na kwenda kucheza Soka Ulaya.Tatizo langu lilikuwa ni Wakala wa kuweza kunipeleka huko kwani nimejitahidi kuzunguka ukanda wote wa Afrika kutafuta nafasi ya kwenda kucheza Soka Ulaya, alisema.Alisema vijana wengi wameridhika kukaa nchini.Wakati mwingine naumia natamani niwe kijana ila sema kwa sasa umri unanitupa mkono kumbuka nimeanza kucheza mwaka 1997 mpaka leo nacheza, alisema.  <topic>: MICHEZO 